ai4bharat/Pralekha huggingface dataset:
नागरिक उड्डयन मंत्रालय
वुहान के निकासी अभियान में समर्पण भाव से काम करने वाले एयर इंडिया के कर्मचारियों को प्रशंसा पत्र दिया गया
केन्द्रीय नागरिक उड्डयन मंत्री  श्री हरदीप सिंह पुरी ने वुहान में फंसे भारतीयों को सुरक्षित निकालने के अभियान में शामिल एयर इंडिया के 68 कर्मचारियों को आज प्रधानमंत्री की ओर से दिया गया प्रशंसा पत्र सौंपा।
नागरिक उड्डयन सचिव श्री राजीव बंसल, एयर इंडिया के अध्यक्ष सह प्रबंध निदेशक श्री राजीव बंसल, पूर्व अध्यक्ष सह प्रबंधक निदेशक अश्विनी लोहानी सहित मंत्रालय के कई वरिष्ठ अधिकारी इस अवसर पर उपस्थित थे। चीन में नोवेल कोरोना वायरस के प्रमुख केन्द्र वुहान शहर से कुल 647 भारतीयों और मालदीव के सात नागरिकों को निकाला गया था।
श्री पुरी ने इस अभियान में टीम भावना के साथ किए गए प्रयासों की सराहना करते हुए कहा ‘एयर इंडिया की टीम ने महामारी से प्रभावित वुहान शहर की विषम परिस्थितियों के बावजूद अपने देशवासियों को स्वेदश लाने के लिए जिस समर्पण भाव के साथ काम किया है उसपर हमें गर्व है। ‘उन्होंने कहा ‘मुझे इस ऐतिहासिक अभियान का हिस्सा बने लोगों को प्रधानमंत्री की ओर से दिया गया प्रशंसा पत्र सौंपने में गर्व महूसस हो रहा है। मैं इन सभी लोगों को राष्ट्र सेवा के उनके इस कार्य के लिए तहेदिल से धन्यवाद देता हूं।’
एयर इंडिया के चालक दल द्वारा वुहान शहर में एक आपातकालीन निकासी अभियान चलाया गया था और गंभीर परिस्थितियों से अवगत होने के बावजूद 31 जनवरी, 2020 और 1 फरवरी, 2020 को लगातार दो दिन 423 सीटों वाले बी-747 विमान वहां भेजे थे। इस अभियान का नेतृत्व एयर इंडिया के 68 सदस्यों के साथ कैप्टन अमिताभ सिंह ने किया था। श्री सिंह इस अभियान के परिचालन निदेशक थे। वुहान भेजी गई एयर इंडिया की टीम में 8 पायलट, चालक दल के 30 सदस्य, 10 वाणिज्यिक कर्मचारी और एक वरिष्ठ अधिकारी शामिल थे। एयर इंडिया के इस साहससिक कार्य की दुनिया भर के लोगों ने सराहना की है।
इस्पात मंत्रालय
श्री धर्मेंद्र प्रधान ने एनएमडीसी के प्रदर्शन की समीक्षा की
केन्द्रीय पेट्रोलियम एवं प्राकृतिक गैस और इस्पात मंत्री श्री धर्मेन्द्र प्रधान ने आज हैदराबाद में एनएमडीसी लिमिटेड के कॉर्पोरेट कार्यालय का दौरा किया, और एनएमडीसी के प्रदर्शन की समीक्षा की। मंत्री ने कंपनी के सीएमडी, निदेशकों और कर्मचारियों से मुलाकात भी की।
श्री प्रधान ने शीर्ष प्रबंधन के साथ अपनी बातचीत के दौरान कहा, एनएमडीसी को, जो भारत की सबसे बड़ी खनन कंपनियों में से एक होने के साथ-साथ, भारत के सबसे बड़े खनिज उत्पादन को बढ़ाने पर ध्यान केंद्रित करना चाहिए। इससे सभी स्टील उत्पादकों को कच्चे माल की सामान आपूर्ति सुनिश्चित करने और कीमतों की जांच करने में लाभ होगा। उन्होंने आगे कहा कि डिजिटल साधनों का उपयोग करते हुए एनएमडीसी को टिकाऊ और जिम्मेदार खनन में भी अपनी भूमिका अदा करना चाहिए। मंत्री ने निर्देश दिया कि चल रही परियोजनाओं खासकर एनएमडीसी आयरन एंड स्टील प्लांट  के निष्पादन और कमीशनिंग की नियमित रूप से निगरानी की जानी चाहिए ताकि इसे प्राथमिकता के साथ पूरा किया जा सके। श्री प्रधान ने एनएमडीसी की स्लरी पाइपलाइन परियोजना की भी समीक्षा की।
इससे पहले, एनएमडीसी के सीएमडी श्री एन बैजेंद्र कुमार ने मंत्री का स्वागत किया और उन्होंने एनएमडीसी के प्रदर्शन के बारे में मंत्री को अवगत कराया। साथ ही उन्होंने चल रही परियोजनाओं की प्रगति के बारे में भी विस्तार से बताया और आश्वासन दिया कि कंपनी की उत्पादकता और लाभ को और अधिक बढ़ाने करने के लिए प्रयास किए जाते रहेंगे।
श्री बिनॉय कुमार, सचिव , श्रीमती रसिका चौबे, अतिरिक्त सचिव, इस्पात मंत्रालय, एनएमडीसी के कार्य निदेशकों, इस्पात मंत्रालय और एनएमडीसी के वरिष्ठ अधिकारी इस बैठक के दौरान उपस्थित थे।
रक्षा मंत्रालय
दुर्घटना में लोगों को सफलतापूर्वक निकालना: जीवन की रक्षा करना
नौ साल के तौफिक को रात में एपेंडेसिटीस के कारण तीव्र दर्द होना शुरू हो गया। वह गुरेज में रहता है जहां इन स्थितियों में पर्याप्त चिकित्सा सुविधा उपलब्ध नहीं है। उसके लिए अगला सबसे अच्छा विकल्प उपचार हेतु श्रीनगर लाना था। उसे वहां से सुरक्षित लाने के लिए एयरफोर्स स्टेशन श्रीनगर को रात में सूचना मिली और उसके बाद हेलीकॉफ्टर को तैयार रहने को कहा गया। गुरेज़ के खराब मौसम ने कारण हेलीकॉप्टर सुबह में भी उड़ान नहीं भर सका। फिर भी हेलीकॉप्टर को किसी भी परिस्थिति में तैयार रहने को कहा गया। इसके कुछ देर बाद हेलीकॉप्टर को सूचना मिली कि गुरेज में मौसम में थोड़ा सुधार हुआ है। फिर क्या था, एयरफोर्स का हेलीकॉप्टर गुरेज के अपने मिशन के लिए निकल गया और सफलतापूर्वक वहां पहुंचकर तौफिक और उसके पिता को लेकर बर्फबारी का सामना करते हुए भी श्रीनगर पहुंचने में कामयाब रहा।
स्क्वाड्रन लीडर विनायक सिंह सिकरवार और "होवरिंग हाक" के सह-पायलट लक्ष्य मित्तल की अगुआई वाली भारतीय वायुसेना  और इसके अत्यधिक प्रेरित क्रू की कार्रवाई ने एक जीवन को बचाया। तौफिक अब सही तरीके से श्रीनगर में चिकित्सा सुविधा ले रहा है।
जनजातीय कार्य मंत्रालय
छत्तीसगढ़ के राज्यपाल ने दिल्ली हाट, आईएनए में "आदि महोत्सव-2019" का दौरा किया
छत्तीसगढ़ की राज्यपाल अनुसुइया उइके ने दिल्ली हाट, आईएनए में आज राष्ट्रीय आदिवासी उत्सव- "आदि महोत्सव-2019" का दौरा किया। इस अवसर पर जनजातीय कार्य राज्यमंत्री श्रीमती रेणुका सिंह भी उपस्थित थीं। उन्होंने आदिवासी शिल्पकारों द्वारा लगाए गए स्टॉल्स का दौरा किया एवं उनसे बातचीत की। उन्होंने इस मौके पर आदिवासी कला एवं आयोजित प्रस्तुतियों का दौरा किया। यह पंद्रह दिन चलने वाला महोत्सव  आदिवासी शिल्प, संस्कृति, खानपान एवं वाणिज्य की आत्मा का उत्सव है ।
राज्यपाल ने आदि महोत्सव-2019 में शामिल सभी कलाकारों एवं शिल्पकारों की उनके रचनात्मक प्रयासों के लिये प्रशंसा की और राय रखी कि उनकी बेहतर ज़िदंगी हेतु उनके आय के स्रोत बढ़ाने के लिये उनके नैसर्गिक कौशल को दिशा दी जाए। उन्होंने आदिवासी कार्य मंत्रालय की उसके अनुकरणीय कार्य हेतु प्रशंसा भी की।
इस महोत्सव में 220 से अधिक स्टॉल्स के ज़रिए आदिवासी शिल्प, कला, चित्रकला, फैब्रिक एवं जेवरात की प्रदर्शनी तथा बिक्री की व्यवस्था की गई है। इस महोत्सव में विभिन्न राज्यों से 1000 से अधिक आदिवासी कलाकार व शिल्पकार एक छोटे भारत का निर्माण करते हुए भागीदारी कर रहे हैं। भारत की जनजातियों के पास अनेक श्रेणियों के शिल्प हैं तथा सरकार आदिवासी शिल्पकारों एवं लोगों के बीच परस्पर वार्तालाप बढ़ाना चाहती है ।
उत्तर में जम्मू एवं कश्मीर से लेकर दक्षिण में तमिलनाडु तथा पश्चिम में गुजरात से लेकर पूर्व में नागालैंड/ सिक्किम के माहिर आदिवासी शिल्पकारों द्वारा तैयार जनजातीय वस्त्र प्रमुख आकर्षण हैं। पहली बार लेह  के आदिवासी शिल्पकारों द्वारा तैयार विभिन्न प्रकार के उत्पाद इस आदि महोत्सव में प्रदर्शित किए जा रहे हैं। इस विशेष आकर्षण के अतिरिक्त पूर्वोत्तर के प्रदेशों से विभिन्न प्रकार के उत्पाद प्रदर्शित किए जा रहे हैं एवं बिक्री हेतु तैयार हैं ।
नकद रहित लेनदेन की राष्ट्रीय आकांक्षा के अनुरूप आदिवासी शिल्पकार बड़े क्रेडिट/डेबिट कार्डों, जिनके लिये हर स्टॉल पर प्वाइंट ऑफ सेल मशीनें उपलब्ध कराई गई हैं, से भुगतान प्राप्त कर रहे हैं। इस प्रक्रिया के बाधारहित संचालन हेतु स्टेट बैंक ऑफ इण्डिया द्वारा एक विशेष प्रशिक्षण प्रदान किया जा रहा है। यह महोत्सव ट्राइब्स इंडिया द्वारा विकसित एक सम्पन्न डिजिटल कॉमर्स एवं ई-कॉमर्स का मुज़ाहिरा कर रहा है। यह आदिवासी वाणिज्य व्यवस्था को डिजिटल एवं इलेक्ट्रॉनिक लेन-देन के अगले चरण तक ले जाने का प्रयास है। अनोखे हस्तशिल्प के अलावा यह महोत्सव आदिवासियों के इलेक्ट्रॉनिक तथा डिजिटल कौशल को एक विशेष आकर्षण के रूप में प्रदर्शित करता है ।
आवास एवं शहरी कार्य मंत्रालय
शहरी स्वच्छता के लिए बड़ी संख्या में युवा हुए एकजुट
कचरा मुक्त शहर बनाने के लिए रैली करने पहली भारतीय स्वच्छता लीग में 5,00,000 से अधिक युवा शामिल हुए
शहरों को कचरा मुक्त बनाने की दिशा में स्वच्छ भारत मिशन-शहरी के प्रयासों को नई गति मिली है। केंद्रीय मंत्री श्री हरदीप सिंह पुरी द्वारा शुरू किए गए एसबीएम-अर्बन 2.0 के तहत 'भारतीय स्वच्छता लीग' के पहले संस्करण में देशभर से 5 लाख युवा छात्र, स्वयंसेवक, युवा नेता और हस्तियां साथ आईं। मिशन का उद्देश्य शहरों को स्वच्छ, हरा-भरा बनाने के साथ कचरा मुक्त करना है। 17 सितंबर 2022 से 2 अक्टूबर 2022 गांधी जयंती तक चलने वाले 'स्वच्छ अमृत महोत्सव' के हिस्से के रूप में इस इंटर-सिटी लीग-आधारित स्वच्छता चैलेंज ने कचरा मुक्त समुद्र तटों, पहाड़ों और पर्यटन स्थलों के लिए रैली करने को 1800 से ज्यादा शहरों के युवाओं की ऊर्जा का सफलतापूर्वक इस्तेमाल किया।
शहर की टीमों ने विभिन्न रचनात्मक और अनूठी पहलों के जरिए स्वच्छता के प्रति अपने जुनून का प्रदर्शन किया। पंजाब में लुधियाना, महाराष्ट्र में पनवेल और पुणे, असम में पाठशाला, छत्तीसगढ़ में बिलासपुर की सिटी टीमों ने युवाओं के साथ साइकिल रैली आयोजित कर स्वच्छता और स्वास्थ्य दोनों के महत्व को समझाया।
भोपाल, मध्य प्रदेश और चंडीगढ़ की युवा टीमों ने सबसे अलग अंदाज में कचरे को अलग-अलग रखने का संदेश दिया। करीब 5,000 युवा छात्रों की टीम बेमिसाल भोपाल ने मानव श्रृंखला बनाकर बेहतर अपशिष्ट प्रबंधन के लिए छह बिन-सिस्टम को प्रदर्शित किया, जबकि टीम चंडीगढ़ चैलेंजर्स के 2,000 से अधिक छात्रों ने मानव श्रृंखला से चार डिब्बे प्रदर्शित किए।
समुद्र तट की सफाई के लिए भी युवाओं की टीम साथ आई। महाराष्ट्र के ग्रेटर मुंबई में करीब 4,000 स्वयंसेवकों ने 8 प्रमुख स्थानों के 49 समुद्र तटों से तीस टन कचरा साफ करने के लिए 50 किमी से अधिक दूरी तय की। पुरी और केरल की टीमों ने स्वच्छ और प्लास्टिक मुक्त समुद्र तटों का संदेश देने के लिए सैंड आर्ट  बनाया। जबकि टीम मंगलुरु स्वच्छता सोल्जर्स ने 11 अलग-अलग समुद्र तटों को साफ करने के लिए 5,000 युवाओं को तैनात किया। रामेश्वरम, तमिलनाडु के युवाओं और पोर्ट ब्लेयर की टीम प्रिस्टिन पोर्ट ब्लेयर ने भी भारतीय स्वच्छता लीग के पहले संस्करण में सक्रिय रूप से हिस्सा लिया।
लाखों युवाओं ने स्वच्छ और कचरा मुक्त पहाड़ों पर भी जोर दिया। जम्मू और कश्मीर के कई शहरों जैसे गांदरबल, पहलगाम, अनंतनाग और बिजबेहरा में हजारों युवाओं ने स्वच्छता को लेकर जागरुकता लाने के लिए रैली की। पूर्वोत्तर राज्यों मिजोरम, त्रिपुरा, असम, सिक्किम और नगालैंड की युवा शक्ति ने भी भारतीय स्वच्छता लीग में बढ़-चढ़कर हिस्सा लिया।
देशभर की टीमों ने बड़े पैमाने पर कचरा बीनने और सफाई का अभियान चलाया। अपने शहर की टीमों का सहयोग करने के लिए लाखों युवा साथ आए। झारखंड की टीम जमशेदपुर जगुआर, ओडिशा की टीम पारादीप टाइटन्स, टीम कोयंबटूर और रामेश्वरम तमिलनाडु, टीम सूर्यपेट तेलंगाना और टीम स्वच्छ विशाखा वारियर्स आंध्र प्रदेश ने आईएसएल में विशेष योगदान दिया।
युवाओं की अगुआई वाली इस प्रतियोगिता की सर्वश्रेष्ठ टीमों का चयन एक स्वतंत्र प्रक्रिया द्वारा होगा, जिसमें राष्ट्रीय ख्याति के जूरी सदस्य शामिल होंगे। भागीदारी के स्तर, गतिविधि की विशिष्टता और स्वच्छता पहल के प्रभाव के आधार पर मूल्यांकन किया जाएगा। उम्मीद की जा रही है कि मिशन में और ज्यादा संख्या में युवा जुड़ेंगे। इसकी मदद से स्वच्छता अभियान के प्रभाव को देखते हुए स्वच्छता एवं कचरा प्रबंधन के लिए जमीनी कार्रवाई पर ज्यादा ध्यान केंद्रित किया जाएगा।
एमजी/एएम/एएस
(Visitor Counter : 269
वाणिज्य एवं उद्योग मंत्रालय
चालू वित्त वर्ष के पहले चार महीनों के दौरान पिछले वर्ष की इसी अवधि की तुलना में प्रत्यक्ष विदेशी निवेश  प्रवाह में 62 प्रतिशत वृद्धि हुई
इसी अवधि में एफडीआई इक्विटी प्रवाह में 112 प्रतिशत से अधिक की बढ़ोतरी हुई
एफडीआई नीति सुधारों, निवेश सुगमता और व्यापार करने में आसानी के मोर्चे पर सरकार द्वारा उठाए गए उपायों के परिणामस्वरूप देश में एफडीआई प्रवाह में वृद्धि हुई है। भारत के प्रत्यक्ष विदेशी निवेश में निम्नलिखित रुझान वैश्विक निवेशकों के बीच पसंदीदा निवेश गंतव्य के रूप में इसकी स्थिति को दर्शाते हैं:
- वित्त वर्ष 2021-22 के पहले चार महीनों के दौरान भारत ने कुल 27.37 बिलियन अमेरिकी डॉलर के एफडीआई प्रवाह को आकर्षित किया है जो वित्त वर्ष 2020-21  की इसी अवधि की तुलना में 62 प्रतिशत अधिक है।
- पिछले साल की इसी अवधि  की तुलना में वित्त वर्ष 2021-22  के पहले चार महीनों में एफडीआई इक्विटी प्रवाह में 112 प्रतिशत की बढ़ोतरी हुई।
- वित्त वर्ष 2021-22 के पहले चार महीनों के दौरान 'ऑटोमोबाइल उद्योग' शीर्ष क्षेत्र के रूप में उभरा है। इसका कुल एफडीआई इक्विटी प्रवाह में योगदान 23 प्रतिशत रहा है, इसके बाद कंप्यूटर सॉफ्टवेयर और हार्डवेयर  का और सेवा क्षेत्र  का स्थान रहा है।
- चालू वित्त वर्ष  के पहले चार महीनों के दौरान 'ऑटोमोबाइल उद्योग' क्षेत्र के तहत, एफडीआई इक्विटी का अधिकांश प्रवाह  कर्नाटक राज्य में होने की सूचना प्राप्त हुई है।
- वित्त वर्ष 2021-22  के दौरान कुल एफडीआई इक्विटी प्रवाह में 45 प्रतिशत हिस्से के साथ कर्नाटक शीर्ष प्राप्तकर्ता राज्य रहा है, इसके बाद महाराष्ट्र  और दिल्ली  का स्थान रहा है।
उपभोक्ता कार्य, खाद्य एवं सार्वजनिक वितरण मंत्रालय
भारतीय मानक ब्यूरो ने परीक्षण, निरीक्षण, प्रमाणन परिषद के साथ समझौता ज्ञापन पर हस्ताक्षर किए
दोनों संगठन प्रयोगशालाओं में मानक व गुणवत्ता, सुरक्षा और स्थायी तौर-तरीकों को लागू करने के लिए सहयोग करेंगे
भारत के राष्ट्रीय मानक निकाय, भारतीय मानक ब्यूरो  ने परीक्षण, निरीक्षण, प्रमाणन परिषद, भारत के साथ एक समझौता ज्ञापन पर हस्ताक्षर किए।
दोनों संगठन प्रयोगशालाओं में मानक व गुणवत्ता, सुरक्षा और स्थायी तौर-तरीकों के कार्यान्वयन को बढ़ावा देने तथा सामंजस्य स्थापित करने के लिए सहयोग करेंगे। संगठनों ने प्रयोगशालाओं के लिए जवाबदेही में सुधार करने और प्रयोगशालाओं के क्षेत्र में वैश्विक सर्वोत्तम तौर-तरीकों का आदान-प्रदान करने तथा इनका प्रसार करने के लिए काम करने का संकल्प लिया। 29 सितंबर 2022 को समझौता ज्ञापन पर हस्ताक्षर किए गए थे। इसके बाद, दोनों संगठनों द्वारा 3 नवंबर 2022 को नई दिल्ली में "आत्मनिर्भर भारत के लिए प्रयोगशालाओं में उभरते वैश्विक रुझान" विषय पर संयुक्त रूप से एक सेमिनार का आयोजन किया जाएगा।
एमओयू पर बीआईएस के महानिदेशक श्री प्रमोद कुमार तिवारी और टीआईसी परिषद की महानिदेशक सुश्री हनाने तैदी की उपस्थिति में हस्ताक्षर किए गए। समझौता ज्ञापन पर बीआईएस के उप महानिदेशक, प्रयोगशाला श्री राजीव शर्मा और टीआईसी के अध्यक्ष श्री शशि भूषण जोगानी ने हस्ताक्षर किए।
दोनों संगठन पारस्परिक रूप से एक साथ समृद्ध यात्रा की आशा करते हैं। टीआईसी परिषद  एक वैश्विक व्यापार संघ है, जो स्वतंत्र रूप से तृतीय-पक्ष द्वारा परीक्षण, निरीक्षण और प्रमाणन उद्योग  का प्रतिनिधित्व करता है।
सड़क परिवहन एवं राजमार्ग मंत्रालय
श्री नितिन गडकरी ने ग्वालियर में 1128 करोड़ रुपये मूल्य की सात राष्ट्रीय राजमार्ग परियोजनाओं का उद्घाटन और शिलान्यास किया
मध्यप्रदेश में बेहतर सड़क कनेक्टीविटी के जरिये प्रगति को नई गति देते हुये केंद्रीय मंत्री श्री नितिन गडकरी ने राज्य के मुख्यमंत्री श्री शिवराज सिंह चौहान, केंद्रीय मंत्री श्री नरेन्द्र सिंह तोमर, श्री ज्योतिरादित्य सिंधिया तथा मध्यप्रदेश के सभी सांसदों-विधायकों की उपस्थिति में ग्वालियर में 222 किलोमीटर लंबी 1,128 करोड़ रुपये की लागत वाली सात राष्ट्रीय राजमार्ग परियोजनाओं का उद्घाटन तथा शिलान्यास किया।
राजमार्गों के नेटवर्क को आपस में जोड़ने के हवाले से मध्यप्रदेश के भौगोलिक महत्त्व को ध्यान में रखते हुये, इन परियोजनाओं को क्रियान्वित किया जा रहा है, जिनसे आवागमन की सुविधा होगी तथा ईंधन की भी बचत होगी। बेहतर कनेक्टीविटी से विद्युत ट्रांसफार्मरों, मसालों, चंदेरी रेशम और जनजातीय कला-कृतियों को देशभर में पहुंचाना आसान हो जायेगा। इससे पर्यटन को प्रोत्साहन मिलेगा और रोजगार के अवसर पैदा होंगे। इसके कारण चंबल क्षेत्र का विकास होगा और राज्य समृद्ध बनेगा।
इन परियोजनाओं से मिहोना, लहार, दबोह और भांडेर में बाय-पास बनने से यातायात को सुविधा मिलेगी। प्रसिद्ध सांची स्तूप, चंदेरी और शिवपुरी के पर्यटक स्थलों तक पहुंचने में आसानी होगी। राजस्थान, मध्यप्रदेश और उत्तरप्रदेश के बीच कनेक्टीविटी बेहतर हो जायेगी। इसके अलावा भोपाल, ग्वालियर और झांसी जिलों के बीच अंतर्राज्यीय आवागमन सहज हो जायेगा। ग्वालियर मे स्वर्णरेखा नदी पर महारानी लक्ष्मी बाई की प्रतिमा से आईआईआईटीएम तक चार लेन का पुल बन जाने से शहर के एक छोर से दूसरे छोर तक आने-जाने में सुविधा हो जायेगी।
प्रधानमंत्री कार्यालय
प्रधानमंत्री ने ‘डॉक्टर्स डे’ पर चिकित्सों को बधाई दी
प्रधानमंत्री ने ‘डॉक्टर्स डे’ पर चिकित्सकों को बधाई दी है तथा लोगों के जीवन की रक्षा करने और इस धरती को स्वास्थ्यपूर्ण बनाने में उनकी महती भूमिका का अभिनन्दन किया है।
प्रधानमंत्री ने ट्वीट किया हैः
“सभी परिश्रमी चिकित्सकों को डॉक्टर्स-डे पर बधाई, जो लोगों का जीवन बचाने और हमारी धरती को स्वास्थ्यपूर्ण बनाने में महती भूमिका निभाते हैं।”
विज्ञान एवं प्रौद्योगिकी मंत्रालय
एससीटीआईएमएसटी कोविड -19 से निपटने के प्रयासों में स्वैच्छिक सेवाओं के माध्यम से सहायता प्रदान कर रहा है
कोविड -19 महामारी चिंता का विषय बनी हुई है। इसे देखते हुए श्री चित्रा तिरुनल इंस्टीट्यूट ऑफ मेडिकल साइंसेज एंड टेक्नोलॉजी  के विभिन्न कर्मचारी संगठन बड़े पैमाने सामाजिक सेवा पहलों की शुरुआत के लिए एक साथ मिलकर आगे आये हैं। एससीटीआईएमएसटी विज्ञान और प्रौद्योगिकी विभाग के अधीन एक स्वायत्त संस्थान है।
कर्मचारी निकायों ने साथ मिलकर कोविड - 19 से संक्रमित और क्वारंटाइन किये गए कर्मचारियों को आवश्यक सहायता प्रदान करने के लिए एक व्हाट्सएप ग्रुप शुरू किया है। इसके जरिये क्वारंटाइन किये गए कर्मचारियों को भोजन, दवा और किराने का सामान की उपलब्धता सुनिश्चित की जा रही है।
कोविड - 19 प्रयोगशालाओं में काम करने वाले कर्मचारियों के लिए परिवहन, क्वारंटाइन किये गए कर्मचारियों के लिए एचसीक्यू का वितरण भी बिना किसी परेशानी के सुनिश्चित किया गया। व्हाट्सएप ग्रुप buddies @sctimst ने सभी स्तरों पर स्वयंसेवा के कामों का समन्वय किया। डिजिटल नेटवर्क ने सभी लोगों के लिए सेवा आवश्यकताओं की पहचान करने में मदद की।
15-सदस्यीय कोर टीम ने सभी सेवा-संबंधित पहलों को नियंत्रित करने की जिम्मेदारी ली। स्वयंसेवकों के रूप में 15 सक्रिय सदस्यों के साथ एक 61-सदस्यीय नेटवर्क ने मनोचिकित्सकों, प्राकृतिक चिकित्सकों, आयुर्वेद चिकित्सकों और मनोवैज्ञानिकों के माध्यम से परामर्श, ध्यान, योग, निवारक उपाय, मार्गदर्शन, आरोग्य समर्थन जैसी सेवाओं की उपलब्धता सुनिश्चित की है। टीम ने विभिन्न संगठनों द्वारा स्वच्छता बनाए रखने और जरूरतमंदों को भोजन प्रदान करने में भी हाथ बँटाया है। मेडिकल कॉलेज, एससीटीआईएमएसटी, क्षेत्रीय कैंसर केंद्र  और श्री अविट्टम थिरुनल हॉस्पिटल फॉर चिल्ड्रन  में मरीजों और उनके परिजनों को यात्रा, चिकित्सा और भोजन जैसी ज़रूरतों में सहायता प्रदान की जा रही है।
बीएमएस समर्थित श्री चित्रा कर्मचारी संघ ने तिरुवनंतपुरम मेडिकल कॉलेज, क्षेत्रीय कैंसर केंद्र, श्री अविट्टम थिरुनल हॉस्पिटल फॉर चिल्ड्रन, एससीटीआईएमएसटी और मेडिकल कॉलेज अस्पताल में गरीब मरीजों को भोजन के पैकेट वितरित किए। इसके अलावा, कर्मचारी संघ के सदस्यों द्वारा एक रक्तदान अभियान भी 16 अप्रैल को शुरू किया गया था ताकि एससीटीआईएमएसटी ब्लड बैंक में 23 अप्रैल तक रक्त की कमी की भरपाई की जा सके। संस्थान में जरूरतमंदों को किराने के किट वितरित किए गए। लाभार्थियों में एक बाहरी एजेंसी से आउटसोर्स किए गए सफाई कर्मचारी भी शामिल हैं। इन लोगों को दैनिक आधार पर दोपहर के भोजन के पैकेट भी दिए जा रहे हैं।
लॉकडाउन के दौरान लगभग 1000 मास्क और सैनिटाइज़र रोगियों और आस पास के लोगों के बीच वितरित किए गए हैं। एससीटीआईएमएसटी के गैर-शैक्षणिक कर्मचारियों और एसोसिएशन ने घातक वायरस के प्रसार से निपटने और रोकथाम के लिए साबुन और सैनिटाइज़र प्रदान किए हैं।
एससीटीआईएमएसटी के स्टाफ सदस्यों द्वारा 25 मार्च, 2020 से आज तक स्वयंसेवी कार्य किये जा रहे हैं
(अधिक जानकारी के लिए कृपया संपर्क करें: सुश्री स्वप्ना वामादेवन, पीआरओ, एससीटीआईएमएसटी, मोबाइल : 9656815943, ईमेल: pro@sctimst.ac.in
प्रधानमंत्री कार्यालय
प्रधानमंत्री 25 मई को देहरादून से दिल्ली के बीच पहली वंदे भारत एक्सप्रेस ट्रेन को हरी झंडी दिखाकर रवाना करेंगे
उत्तराखंड में शुरू होने वाली यह पहली वंदे भारत ट्रेन है
प्रधानमंत्री नव विद्युतीकृत रेल खंडों को भी राष्ट्र को समर्पित करेंगे और उत्तराखंड के रेलमार्गों को शत प्रतिशत विद्युतीकृत घोषित करेंगे
प्रधानमंत्री श्री नरेन्द्र मोदी 25 मई को सुबह 11 बजे देहरादून से दिल्ली के लिए पहली वंदे भारत एक्सप्रेस को वीडियो कॉन्फ्रेंसिंग के माध्यम से हरी झंडी दिखाकर रवाना करेंगे।
उत्तराखंड में यह पहली वंदे भारत एक्सप्रेस ट्रेन होगी। विश्व स्तरीय सुविधाओं से लैस यह एक्सप्रेस ट्रेन यात्रियों, विशेष रूप से राज्य की यात्रा करने वाले पर्यटकों के लिए आरामदायक यात्रा अनुभव के एक नए युग की शुरुआत करेगी। ट्रेन पूरी तरह स्वदेश में निर्मित है और कवच तकनीक समेत सभी उन्नत सुरक्षा सुविधाओं से लैस है।
प्रधानमंत्री के, सार्वजनिक परिवहन के स्वच्छ साधन उपलब्ध कराने के दृष्टिकोण से प्रेरणा लेकर भारतीय रेल देश में रेल मार्गों को पूरी तरह से विद्युतीकृत करने की ओर बढ़ रही है। इसी प्रक्रिया के तहत प्रधानमंत्री उत्तराखंड में नव विद्युतीकृत रेल लाइन खंडों का लोकार्पण करेंगे। इससे राज्य का पूरा रेल मार्ग शत प्रतिशत विद्युतीकृत हो जाएगा। विद्युतीकृत खंडों पर इलेक्ट्रिक ट्रैक्शन द्वारा चलाई जाने वाली ट्रेनों से न सिर्फ ट्रेनों की गति में वृद्धि होगी, बल्कि ढुलाई क्षमता भी बढेगी।
वित्त मंत्रालय
विनिमय दर अधिसूचना संख्या 04/2022- सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए, केन्द्रीय अप्रत्यक्ष कर एवं सीमा शुल्क बोर्ड की अधिसूचना संख्या 02/2022– सीमा शुल्क  दिनांक 6 जनवरी, 2022 का अधिक्रमण करते हुए, ऐसे अधिक्रमण से पूर्व की गई अथवा किए जाने से हटाई गई बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा की विनिमय दर 21 जनवरी, 2022 से वह प्रभावी दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है:-
अनुसूची-I
|
|
क्रम संख्या
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
55.10
|
|
52.75
|
|
2.
|
|
बहरीन दिनार
|
|
203.85
|
|
191.35
|
|
3.
|
|
कैनेडियन डॉलर
|
|
60.70
|
|
58.50
|
|
4.
|
|
चाइनीज युआन
|
|
11.90
|
|
11.55
|
|
5.
|
|
डेनिश क्रोनर
|
|
11.55
|
|
11.15
|
|
6.
|
|
यूरो
|
|
86.10
|
|
82.95
|
|
7.
|
|
हांगकांग डॉलर
|
|
9.75
|
|
9.40
|
|
8.
|
|
कुवैती दीनार
|
|
254.50
|
|
238.35
|
|
9.
|
|
न्यूज़ीलैंड डॉलर
|
|
51.75
|
|
49.40
|
|
10.
|
|
नार्वेजियन क्रोनर
|
|
8.65
|
|
8.35
|
|
11.
|
|
पौंड स्टर्लिंग
|
|
103.20
|
|
99.70
|
|
12.
|
|
कतरी रियाल
|
|
21.10
|
|
19.80
|
|
13.
|
|
सउदी अरब रियाल
|
|
20.50
|
|
19.25
|
|
14.
|
|
सिंगापुर डॉलर
|
|
56.25
|
|
54.30
|
|
15.
|
|
दक्षिण अफ्रीकी रैंड
|
|
5.00
|
|
4.70
|
|
16.
|
|
स्वीडिश क्रोनर
|
|
8.30
|
|
8.05
|
|
17.
|
|
स्विस फ्रैंक
|
|
82.95
|
|
79.75
|
|
18.
|
|
तुर्की लीरा
|
|
5.70
|
|
5.35
|
|
19.
|
|
यूएई दिरहम
|
|
20.90
|
|
19.65
|
|
20.
|
|
अमेरिकी डॉलर
|
|
75.30
|
|
73.60
अनुसूची-II
|
|
क्रम संख्या
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रति 100 इकाइयों की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
66.25
|
|
63.90
|
|
2.
|
|
कोरियाई वॉन
|
|
6.45
|
|
6.05
रक्षा मंत्रालय
डीआरडीओ ने सफलतापूर्वक गाइडेड बम का उड़ान-परीक्षण किया
रक्षा अनुसंधान और विकास संगठन  ने आज राजस्थान के पोखरण परीक्षण रेंज से एसयू-30एमकेआई विमान से 50 किलोग्राम वर्ग के इनर्शियल गाइडेड बम का उड़ान परीक्षण किया। गाइडेड बम ने सफलतापूर्वक रेंज हासिल करते हुए लक्ष्य पर काफी स्टीक रूप से निशाना लगाया।
मिशन के सभी उद्देश्य पूरे हो गए हैं। यह प्रणाली विभिन्न युद्ध हथियारों को ले जाने में सक्षम है।
सूचना और प्रसारण मंत्रालय
सूचना एवं प्रसारण मंत्रालय ने सट्टेबाजी और जुए के विज्ञापनों के खिलाफ नई एडवाइजरी चेतावनी जारी की
मीडिया को सट्टेबाजी के प्लेटफॉर्म को बढ़ावा देने से परहेज करने की सलाह दी गई
सट्टेबाजी प्लेटफार्मों के विज्ञापन, भारतीय कानूनों का उल्लंघन करते हैं, मंत्रालय ने दोहराया
सूचना और प्रसारण मंत्रालय ने आज मीडिया संस्थाओं, मीडिया प्लेटफॉर्म और ऑनलाइन विज्ञापन मध्यस्थों को सलाह दी है कि वे सट्टेबाजी प्लेटफॉर्म के विज्ञापन/प्रचार सामग्री को प्रसारित करने से परहेज करें।
आज जारी एक एडवाइजरी में, मंत्रालय ने मुख्यधारा के अंग्रेजी और हिंदी समाचार पत्रों द्वारा हाल में सट्टेबाजी वेबसाइटों के विज्ञापनों और प्रचार सामग्री को प्रकाशित करने पर कड़ा ऐतराज जताया है। समाचार पत्रों, टेलीविजन चैनलों और ऑनलाइन समाचार प्रकाशकों सहित सभी मीडिया प्रारूपों के लिए एडवाइजरी जारी की गई है और हाल के दिनों में मीडिया में इस तरह के विज्ञापन दिखाए जाने के विशिष्ट उदाहरण पेश किये गए हैं।
मंत्रालय ने एक ख़ास सट्टेबाजी प्लेटफार्म द्वारा दर्शकों को अपनी वेबसाइट पर एक स्पोर्ट्स लीग देखने के लिए प्रोत्साहित करने पर भी आपत्ति जताई है, जो प्रथम दृष्टया कॉपीराइट अधिनियम, 1957 का उल्लंघन प्रतीत होता है।
मीडिया के कानूनी दायित्व के साथ-साथ नैतिक कर्तव्य पर जोर देते हुए, एडवाइजरी प्रेस काउंसिल के पत्रकारिता आचरण के नियम के प्रावधानों का संदर्भ देती है, जिसमें अन्य बातों के साथ-साथ यह उल्लेख किया गया है कि "समाचार पत्रों को ऐसा विज्ञापन प्रकाशित नहीं करना चाहिए, जिसमें कुछ भी गैरकानूनी हो या अवैध ………”, और आगे कहा गया है कि “समाचार पत्रों और पत्रिकाओं को पीआरबी अधिनियम, 1867 की धारा 7 के तहत विज्ञापन सहित सभी पठन-सामग्री के लिए संपादक की जिम्मेदारी को देखते हुए, विज्ञापन इनपुट की जांच नैतिक के साथ-साथ कानूनी दृष्टि से करनी चाहिए। प्रेस का एकमात्र उद्देश्य राजस्व सृजन नहीं हो सकता और न ही होना चाहिए, प्रेस की बहुत बड़ी सार्वजनिक जिम्मेदारी होती है।
मंत्रालय ने पहले भी जून और अक्टूबर, 2022 के महीनों में एडवाइजरी जारी की थी, जिसमें कहा गया था कि सट्टेबाजी और जुआ गैरकानूनी हैं और इसलिए ऐसी गतिविधियों के प्रत्यक्ष या सरोगेट विज्ञापन उपभोक्ता संरक्षण अधिनियम, 2019, प्रेस काउंसिल अधिनियम 1978, सूचना प्रौद्योगिकी  नियम, 2021 और अन्य प्रासंगिक क़ानूनों का उल्लंघन करते हैं।
आज जारी की गई एडवाइजरी को नीचे दिए गए लिंक पर देखा जा सकता है:
https://mib.gov.in/sites/default/files/06.04.2023%20Advisory%20on%20Betting%20Advertisements.pdf